Biatlon na Zimných olympijských hrách 2010 – Šprint žien na 7,5 km
Šprint žien na 7,5 kilometrov bola jedna z 5 ženských biatlonových disciplín na Zimných olympijských hrách 2010 vo Vancouvri. Súťažilo sa v stredisku Whistler Olympic Park nachádzajúcom sa vo Whistleri dňa 13. februára. S náskokom 1,6 sekundy vyhrala Slovenka Anastasia Kuzminová pred Nemkou Magdalenou Neunerovou. Tretia skončila Francúzka Marie Dorinová so stratou 10,9 sekundy na víťazku.